# Ricard Ustrell i Garrido

Ricard Ustrell i Garrido (Sabadell, 14 de novembre de 1990) és un periodista i director de la productora La Manchester Radiofònica.
És presentador, des de setembre de 2022, del programa Col·lapse, les nits de dissabte a TV3; i, des de setembre de 2023, d'El Matí de Catalunya Ràdio. Anteriorment, va ser director presentador del programa El suplement de Catalunya Ràdio entre 2014 i 2018, i del Planta baixa de TV3, entre 2019 i 2022. Paral·lelament, va ser col·laborador d'El Periódico de 2018 a 2020.

## Biografia

Es llicencià en periodisme i estudià el primer curs de Filosofia a la Universitat Autònoma de Barcelona. Va iniciar la seva trajectòria professional amb tretze anys a Ràdio Sabadell i Matadepera Ràdio. Posteriorment, l'any 2006 va col·laborar temporalment com a imitador a l'equip del Versió RAC 1, de Toni Clapés. També col·laborà amb el Fricandó matiner de RAC 105.
Més endavant l'any 2009 va fer el salt a Catalunya Ràdio, formant part de l'equip del programa Tot és molt confús. També va coordinar el programa Els optimistes, presentat per Àngel Llàcer i Manu Guix; va presentar El suplement els caps de setmana d'estiu i va ser el subdirector del programa de tarda La tribu de Catalunya Ràdio. Entre els anys 2015 i 2018 va presentar El suplement, amb 403.000 oients el dissabte i 251.000 el diumenge. El 2017 va aconseguir convertir-se en el programa més escoltat de Catalunya Ràdio, superant els que havia aconseguit el Matí de Catalunya Ràdio, amb 638.000 oients dissabte. En la primera temporada, va aconseguir el Premi Ràdio Associació de Catalunya en la categoria d'innovació per l'espai Quatre gats.
Com a periodista, també ha col·laborat a la revista Quadern i al Nació Digital i ha estat el guionista de les dues gales dels Premis Gaudí que va presentar Àngel Llàcer. El 2016 va fer el pregó de la Festa Major de Sabadell, juntament amb el també periodista sabadellenc Xavi Bundó.
El setembre de 2017, va estrenar el programa de debat polític Preguntes freqüents a TV3, fins al gener de 2018. El mateix mes va publicar la seva primera novel·la, Sense tu, que explica com un conegut presentador radiofònic decideix abandonar la feina per marxar sol a París.
El 2018 va estrenar Quatre gats a TV3, un programa de reportatges que incloïa una entrevista central com a eix vertebrador. Entre les diferents personalitats internacionals entrevistades destaquen Pepe Mujica, Dilma Roussef, Evo Morales, Noam Chomsky, Alex Salmond o Marine Le Pen. Alguns dels episodis tractaren temes com el judici de l'1-O, la memòria històrica o el canvi climàtic.
El juliol de 2018 va anunciar que abandonava El suplement i Catalunya Ràdio. El setembre de 2019 va estrenar Planta baixa, un magazín diari sobre temes d'actualitat. Va presentar el programa fins al juliol de 2022 i el 17 de setembre del mateix any es va posar al capdavant del programa Col·lapse. El setembre de 2023 va començar a presentar El matí de Catalunya Ràdio.

## Publicacions

* Sense tu (Rosa dels vents, Barcelona, 2017, novel·la) ISBN 978-8416430635

## Premis i reconeixements

* Tallaret d'Honor, atorgat per l'Associació de Veïns de la Creu Alta (2018)
* Premi RAC 2016 a la innovació per l'espai Quatre gats a Catalunya Ràdio
* Premi català dolç de l'any atorgat pel Gremi de Pastissers de Barcelona (2018)

## Referències

* 1 2 Ràdio, Catalunya. «Ricard Ustrell dirigirà "El matí de Catalunya Ràdio" a partir del setembre», 26-06-2023.
* ↑ «Sense tu. Ricard Ustrell». Racó Català, 06-10-2017. [Consulta: 13 novembre 2022].
* ↑ «Converses amb Ricard Ustrell i Roger Escapa». L’Alliance Française de Sabadell, 29-04-2015. [Consulta: 13 novembre 2022].
* ↑ «RAC1 consolida el lideratge en un EGM de rècords per a la ràdio en català». [Consulta: 20 setembre 2016].
* ↑ «EGM Catalunya Ràdio: 603.000 persones ens han escoltat cada dia durant aquests onze mesos». Catalunya Ràdio, 01-07-2016. [Consulta: 20 setembre 2016].
* ↑ «La radio catalana crece con el 'procés'». El Periódico.
* ↑ CCMA. «"Quatre gats", de Ricard Ustrell, premi RAC a la innovació 2016». [Consulta: 18 juliol 2021].
* ↑ «Mònica Terribas y Ricard Ustrell seguirán en Catalunya Ràdio el próximo año». [Consulta: 20 setembre 2016].
* ↑ Gutiérrez, Àlex. «Sílvia Cóppulo no presentarà ‘El suplement’ el curs que ve». Diari Ara, 28-06-2015. [Consulta: 20 setembre 2016].
* ↑ Vidal, Norma. «Xavi Bundó i Ricard Ustrell cedeixen el protagonisme del pregó als sabadellencs». naciodigital.cat, 02-09-2016. [Consulta: 20 setembre 2016].
* ↑ Serra, Màrius. «Ustró & Bundell a Sabadell». La Vanguardia, 06-09-2016. [Consulta: 20 setembre 2016].
* ↑ Palés, Alehandra «TV3 recupera el debat polític amb ‘Preguntes freqüents’». Ara.cat, 08-09-2017.
* ↑ Ramentol, Irene. «Ricard Ustrell: «La televisió ha estat un accident molt bonic, però no és el meu espai natural»». Nació Digital, 15-11-2017.
* ↑ «Maiol Roger substitueix Ricard Ustrell al capdavant de «Preguntes freqüents»». NacióDigital.
* ↑ Plantada, Esteve «Ricard Ustrell: «Em sembla insultant que es qüestioni la professionalitat dels mitjans públics»». NacióDigital, 04-11-2017.
* ↑ Gorman, David. «TV3 arrasa amb l’entrevista de Ricard Ustrell a Puigdemont i Enric Millo s’irrita», 10-12-2018. [Consulta: 29 maig 2024].
* ↑ «QUATRE GATS, EL GRUP SOM VIA I LA LLUITA CONTRA LA SOLITUD AQUEST DIJOUS A TV3». Grup SOM VIA, 31-03-2020. [Consulta: 13 novembre 2022].
* ↑ «Ricard Ustrell deixa Catalunya Ràdio», 05-07-2018. [Consulta: 12 gener 2019].
* ↑ TV3. «Planta baixa», 2019. [Consulta: 16 novembre 2019].
* ↑ «Ricard Ustrell: "Els polítics ja no interessen, quan els entrevistes la gent se'n va"». El matí de Catalunya Ràdio. [Consulta: 22 juliol 2022].
* ↑ «Ricard Ustrell, sense tu». megustaleer. [Consulta: 4 octubre 2017].
* ↑ Plantada, Esteve. «Ricard Ustrell: «Em sembla insultant que es qüestioni la professionalitat dels mitjans públics»». Nació Digital, 04-11-2017.
* ↑ «L'AV de La Creu Alta distingeix el periodista Ricard Ustrell amb el Tallaret d'Honor». NacióSabadell, 02-04-2018.
* ↑ «Ricard Ustrell, Tallaret d'Honor de la Creu Alta 2018 | iSabadell». [Consulta: 2 abril 2018].
* ↑ Redacció. «El «Via Lliure» de RAC1, guardonat per Ràdio Associació per l'especial sobre refugiats | NacióDigital». Nació Digital, 26-04-2016. [Consulta: 1r febrer 2020].
* ↑ «La Gran Gala de la Pastisseria». Gremi de Pastissers de Barcelona i província, 2019. Arxivat de l'original el 2020-01-17. [Consulta: 1r febrer 2020].